কিন্তু তারা মিথ্যার পূজারী। তাই নিজামী অনায়াসে বলতে পারেন, ব্লাসফেমি আইন আছে ব্রিটেনে। কথার কথা, ধরে নেয়া যাক, ব্রিটেনে ব্লাসফেমি আইন আছে ; কিন্তু ব্রিটেনে আছে বলেই কি বাংলাদেশে তা চালু করতে হবে? ঔপনিবেশিকতার এই এক গুণ, মানুষের মধ্যে এমনই এক দাসমনোভাব সে সৃষ্টি করে যে তা আর দূর হতে চায় না, বরং উপনিবেশকে শাসন করার জন্যে সাম্রাজ্যবাদ যে অন্যায় ও অমানবিক আইন ও প্রথাগুলি চালু করে, দাসমনোবৃত্তি গঠন করার জন্যে যে শিক্ষা ও সংস্কৃতিগুলি চালু করে, সেগুলিকেই উপনিবেশের শাসিতরা শ্রেষ্ঠ মনে করতে থাকে, ব্লাসফেমিকেও একইভাবে উৎকৃষ্ট একটি আইন বলে মনে করে থাকে এরা।